|  |
| --- |
| ЗАЦВЕРДЖАНАРашэнне Стаўбцоўскага раённагавыканаўчага камiтета  \_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_  |

СТАТУТ

Дзяржаўнай установы адукацыі

«Шашкоўскі дзіцячы сад»

(новая рэдакцыя)

УСТАВ

Государственного учреждения образования

«Шашковский детский сад»

(новая редакция)

Стаўбцоўскi раён, 2017

1. Агульныя палажэнні

1. Сапраўдны Статут з'яўляецца новай рэдакцыяй Статута Дзяржаўнай установы адукацыі «Шашкоўскі дзіцячы сад» (далей –Установа адукацыі), які быў зарэгістраваны ў Адзіным дзяржаўным рэгістры юрыдычных асоб і індывідуальных прадпрымальнікаў за рэгістрацыйным № 691082969 рашэннем Стаўбцоўскага раённага выканаўчага камітэта Мінскай вобласці ад 06.06.2011 № 765

Рашэннем Стаўбцоўскага раённага выканаўчага камітэтам ад 20.01.2010 №15 Шашкоўскі дзіцячы сад быў перайменаваны ў Дзяржаўную ўстанову адукацыі "Шашкоўскі дзіцячы сад» (Шашкоўскі дзіцячы сад).

2. Назва Установы адукацыі:

на беларускай мове:

поўная - Дзяржаўная ўстанова адукацыі "Шашкоўскі дзіцячы сад»;

скарочаная - Шашкоўскі дзіцячы сад.

на рускай мове:

поўная - Государственное учреждение образования “Шашковский детский сад”;

скарочаная - Шашковский детский сад.

3. Месца знаходжання: 222675, Рэспубліка Беларусь, Мінская вобласць, Стаўбцоўскі раён, п. Неман, вул. Цэнтральная, д.12.

4. Тып Установы адукацыі: установа дашкольнай адукацыі .

5. Від Установы адукацыі: дзіцячы сад.

6. Дзяржаўная ўстанова адукацыі «Шашкоўскі дзіцячы сад» ажыццяўляе сваю дзейнасць у адпаведнасці з Канстытуцыяй Рэспублікі Беларусь, Кодэксам Рэспублікі Беларусь аб адукацыі, законамі Рэспублікі Беларусь, дэкрэтамі, указамі і распараджэннямі Прэзідэнта Рэспублікі Беларусь і іншымі актамі заканадаўства.

7. Дзяржаўная ўстанова адукацыі «Шашкоўскі дзіцячы сад» (далей - Установа адукацыі) з'яўляецца ўстановай дашкольнай адукацыі, у якой выхаванцы дашкольнага ўзросту атрымліваюць дашкольную адукацыю або спецыяльную і могуць атрымліваць аздараўленне.

8. Установа адукацыі створана ў форме ўстановы адукацыі на аснове дзяржаўнай уласнасці (камунальнай), з'яўляецца некамерцыйнай арганізацыяй, фінансуецца з раённага бюджэту.

9. Заснавальнікам і ўласнікам Установы адукацыі з'яўляецца Стаўбцоўскі раённы выканаўчы камітэт (далей - Заснавальнік).

Органам дзяржаўнага кіравання, які ўпаўнаважаны ўласнікам кіраваць маёмасцю Установы адукацыі, з'яўляецца аддзел адукацыі спорту і турызму Стаўбцоўскага раённага выканаўчага камітэта (далей - Орган кіравання), кампетэнцыі якога прадугледжаны Кодэксам Рэспублікі Беларусь аб адукацыі і іншымі заканадаўчымі актамі Рэспублікі Беларусь.

10. Установа адукацыі з'яўляецца юрыдычнай асобай, мае ў аператыўным кіраванні адасобленую частку дзяржаўнай уласнасці, нясе самастойную адказнасць па сваіх абавязках, можа ад свайго імя набываць і ажыццяўляць маёмасныя і немаёмасныя правы, выконваць абавязкі, быць істцом і адказчыкам у судзе.

11. Установа адукацыі мае пячатку з выявай Дзяржаўнага герба Рэспублікі Беларусь, штамп са сваёй назвай, можа мець разліковы і іншыя рахункі ў банках Рэспублікі Беларусь.

12. Адукацыйны працэс і вядзенне дакументацыі ва Установе адукацыі можа ажыццяўляцца на рускай і беларускай мовах.

Асноўнай мовай навучання з'яўляецца беларуская і вызначаецца Заснавальнікам з улікам пажаданняў законных прадстаўнікоў выхаванцаў.

 Справаводства вядзецца на рускай і беларускай мовах.

13. Установа адукацыі можа ажыццяўляць наступны від дзейнасці ў адпаведнасці з агульнадзяржаўным класіфікатарам Рэспублікі Беларусь АКРБ 005-2011 "Віды эканамічнай дзейнасці», зацверджаным пастановай Дзяржаўнага камітэта па стандартызацыі Рэспублікі Беларусь ад 5 снежня 2011 №85:

85100 - дашкольная адукацыя.

14. Змены і (або) дапаўненні ў Статут Установы адукацыі ўносяцца па рашэнні Заснавальніка і ўступаюць у сілу пасля іх зацвярджэння і рэгістрацыі ва ўстаноўленым заканадаўствам парадку.

15. Асобнымі відамі дзейнасці, пералік якіх вызначаны заканадаўствам Рэспублікі Беларусь, Установа можа займацца толькі на падставе спецыяльнага дазволу (ліцэнзіі) і ў парадку, устаноўленым актамі заканадаўства Рэспублікі Беларусь. Ліцэнзуемыя віды дзейнасці ажыццяўляюцца ў адпаведнасці з дзеючым заканадаўствам пры ўмове атрымання адпаведнай ліцэнзіі.

2. Прадмет, мэты і задачы Установы адукацыі

16. Прадметам дзейнасці Установы адукацыі з'яўляецца ажыццяўленне ў адпаведнасці з заканадаўствам Рэспублікі Беларусь дзейнасці па рэалізацыі адукацыйных стандартаў дашкольнай адукацыі, вучэбнай праграмы дашкольнай адукацыі, праграмы спецыяльнай адукацыі на ўзроўні дашкольнай адукацыі, праграмы выхавання і абароны правоў законных інтарэсаў дзяцей, якія знаходзяцца ў сацыяльна небяспечным становішчы.

17. Асноўная мэта Установы адукацыі - забеспячэнне рознабаковага развіцця і сацыялізацыі выхаванца ранняга і дашкольнага ўзросту ў адпаведнасці з яго ўзроставымі і індывідуальнымі магчымасцямі, здольнасцямі і патрабаваннямі.

18. Асноўнымі задачамі Установы адукацыі з'яўляюцца:

ахова і ўмацаванне здароўя дзіцяці, фарміраванне ў выхаванцаў гуманных адносін да сябе і навакольнага свету, гуманных ўзаемаадносін з навакольнымі;

забеспячэнне рознабаковага развіцця асобы дзіцяці, а таксама стварэнне ўмоў для яго ранняй сацыялізацыі і самаразвіцця;

далучэнне выхаванцаў да агульначалавечых каштоўнасцей;

узаемадзеянне з сям'ёй з мэтай паўнавартаснага развіцця дзяцей і павышэння псіхолага-педагагічнай культуры бацькоў;

фарміраванне грамадзянскасці і нацыянальнай самасвядомасці, патрыятычных пачуццяў, маральнай, эстэтычнай і экалагічнай культуры;

забеспячэнне пераемнасці паміж дашкольнай адукацыяй і першай ступенню агульнай сярэдняй адукацыі.

1. Парадак арганізацыі адукацыйнага працэсу

19. Змест адукацыі, арганізацыя адукацыйнага працэсу Установы адукацыі рэгламентуюцца адукацыйнымі праграмамі, тыпавымі вучэбнымі планамі, зацверджанымі Міністэрствам адукацыі Рэспублікі Беларусь у парадку, устаноўленым заканадаўствам.

20. Адукацыйны працэс пры рэалізацыі адукацыйных праграм дашкольнай адукацыі ажыццяўляецца цэлы год.

21. Час знаходжання выхаванцаў ва Установе адукацыі пры засваенні зместу адукацыйнай праграмы дашкольнай адукацыі вызначаецца Заснавальнікам у адпаведнасці з запытамі законных прадстаўнікоў выхаванцаў і складае 10,5 гадзіны (з 7.30 да 18.00), з пяцідзённым рабочым тыднем за выключэннем дзён дзяржаўных свят.

22. Тэрмін атрымання дашкольнай адукацыі вызначаецца законнымі прадстаўнікамі выхаванцаў. Пры гэтым тэрмін засваення зместу адукацыйнай праграмы дашкольнай адукацыі складае да пяці гадоў і дзесяці месяцаў і можа быць павялічаны на адзін год па медыцынскіх паказаннях або па меркаванні законных прадстаўнікоў выхаванцаў.

23. Пры рэалізацыі адукацыйнай праграмы дашкольнай адукацыі ўстанаўліваюцца канікулы, у перыяд якіх заняткі з выхаванцамі не праводзяцца.

У перыяд канікул праводзіцца фізкультурна-аздараўленчая і мастацка-эстэтычная работа з выхаванцамі.

Агульная працягласць канікул складае сто дзесяць дзён: летнія - дзевяноста каляндарных дзён, зімовыя - дзесяць каляндарных дзён, вясеннія - дзесяць каляндарных дзён.

24. Асноўнымі формамі арганізацыі адукацыйнага працэсу з'яўляюцца гульня і занятак.

25. Установа адукацыі можа аказваць паслугі ў сферы дашкольнай адукацыі на платнай аснове.

На платнай аснове ажыццяўляецца вывучэнне звыш устаноўленага адукацыйным стандартам дашкольнай адукацыі зместу адукацыйных абласцей; функцыянаванне груп кароткачасовага знаходжання дзяцей, у тым ліку якія не наведваюць установу дашкольнай адукацыі.

26. Аказанне паслуг на платнай аснове ва Установе адукацыі ажыццяўляецца на падставе дагавора аб платных паслугах у сферы адукацыі, якi заключаецца з законнымі прадстаўнікамі выхаванцаў.

27. Адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў групах, у тым ліку ў групе інтэграванага навучання і выхавання або індывідуальна, забяспечвае стварэнне станоўчага эмацыянальна-псіхалагічнага клімату, максімальна ўлічвае індывідуальныя асаблівасці і магчымасці выхаванцаў.

28. Для арганізацыі выхавання і навучання па адпаведнай адукацыйнай праграме выхаванцы могуць аб'ядноўвацца ў групы:

першую малодшую (ад двух да трох гадоў);

другую малодшую (ад трох да чатырох гадоў);

сярэднюю (ад чатырох да пяці гадоў);

старэйшую (ад пяці да сямі гадоў);

рознаўзроставую (ад аднаго года да сямі гадоў);

інтэграванага навучання і выхавання.

29. Фарміраванне груп, вызначэнне рэжыму іх працы ажыццяўляецца з 1 верасня ў адпаведнасці з запытамі законных прадстаўнікоў выхаванцаў на падставе рашэння Заснавальніка.

У перыяд летніх канікул пры скарачэнні колькасці выхаванцаў дапускаецца аб'яднанне груп Установы адукацыі, у тым ліку ў рознаўзроставыя, або іх закрыццё.

30. Парадак прыёму асоб для атрымання дашкольнай адукацыі вызначаецца заканадаўствам Рэспублікі Беларусь. Прыём асобы ва Установу адукацыі ажыццяўляецца на працягу каляндарнага года пры наяўнасці ў ёй свабодных месцаў і на падставе заявы законнага прадстаўніка выхаванца; накіравання ва Установу адукацыі для засваення зместу адукацыйнай праграмы дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, які выдадзены Стаўбцоўскім раённым выканаўчым камітэтам; медыцынскай даведкі аб стане здароўя; заключэння ўрачэбна-кансультацыйнай камісіі (для атрымання дашкольнай адукацыі ў санаторных групах); заключэння цэнтра карэкцыйна-развіваючага навучання і рэабілітацыі (для дзяцей з асаблівасцямі псіхафізічнага развіцця).

Залічэнне выхаванцаў ва ўстанову дашкольнай адукацыі афармляецца загадам па Установе адукацыі.

31. Перавод выхаванца ў другую ўстанову дашкольнай адукацыі ажыццяўляецца:

па ініцыятыве законнага прадстаўніка выхаванца;

у выпадках спынення дзейнасці ўстановы дашкольнай адукацыі са згоды законнага прадстаўніка выхаванца. У выпадку пераводу выхаванца ў другую ўстанову дашкольнай адукацыі законны прадстаўнік выхаванца падае заяву на імя кіраўніка Установы адукацыі, у якой ён жадае перавесці дзіця. Установа адукацыi не мае права перашкаджаць пераводу выхаванца, законны прадстаўнік якога выявіў жаданне перавесці яго ў іншую ўстанову дашкольнай адукацыі.

Прыём ва Установу адукацыі ў сувязі з пераводам з іншай установы дашкольнай адукацыі афармляецца загадам кіраўніка ўстановы дашкольнай адукацыі.

32. Адлічэнне (спыненне адукацыйных адносін) выхаванца ажыццяўляецца пры наяўнасці адпаведных падстаў, прадугледжаных артыкулам 79 Кодэкса Рэспублікі Беларусь аб адукацыі. Рашэнне аб адлічэнні (спыненні адукацыйных адносін) выхаванца прымае кіраўнік Установы адукацыі шляхам выдання загада, у якім указваецца падстава адлічэння.

33. У адукацыйным працэсе Установы адукацыі дапускаецца выкарыстанне навучальных выданняў, афіцыйна зацверджаных або дапушчаных у якасці адпаведнага віду вучэбнага выдання Міністэрствам адукацыі Рэспублікі Беларусь, рэкамендаваных арганізацыямі, якія ажыццяўляюць навукова-метадычнае забеспячэнне адукацыі, а таксама іншых выданняў, якiя вызначаюцца Мiнiстэрствам адукацыi.

34. Аказанне карэкцыйна-педагагічнай дапамогі выхаванцам Установы адукацыі, якія наведваюць пункт карэкцыйна-педагагічнай дапамогі, ажыццяўляецца ў адпаведнасці з Палажэннем аб пункце карэкцыйна-педагагічнай дапамогі, якое зацвярджаецца Міністэрствам адукацыі Рэспублікі Беларусь.

35. Аказанне псіхалагічнай і медыцынскай дапамогі выхаванцам Установы адукацыі ажыццяўляецца ў парадку і на ўмовах, устаноўленых заканадаўствам Рэспублікі Беларусь.

36. Медыцынская дапамога выхаванцам аказваецца медыцынскімі работнікамі ўстаноў аховы здароўя ў парадку, устаноўленым заканадаўствам. Медыцынскія работнікі аказваюць дапамогу педагогам Установы адукацыі ў арганізацыі дыферэнцыраванага падыходу да дзяцей з улікам іх стану здароўя і асаблівасцяў развіцця.

37. Харчаванне выхаванцаў, а таксама збіранне платы з бацькоў за харчаванне выхаванцаў ва Установе ажыццяўляецца ў адпаведнасці з заканадаўствам Рэспублікі Беларусь. Выхаванцы забяспечваюцца харчаваннем за кошт сродкаў законных прадстаўнікоў. Памер і парадак збірання платы за харчаванне выхаванцаў зацвярджаюцца Урадам Рэспублікі Беларусь.

4. Правы і абавязкі Установы адукацыі

38. Установа адукацыі ў адпаведнасці з заканадаўствам мае права:

ажыццяўляць адукацыйную дзейнасць;

фарміраваць структуру і штатны расклад Установы адукацыі;

удзельнічаць у навуковай, навукова-тэхнічнай, эксперыментальнай і інавацыйнай дзейнасці, дзейнасці па навукова-метадычнаму забеспячэнню адукацыі;

ажыццяўляць дзейнасць, якая прыносіць даходы;

ажыццяўляць іншыя правы ў адпаведнасці з Кодэксам аб адукацыі Рэспублікі Беларусь, іншымі актамі заканадаўства, дадзеным Статутам.

39. Установа адукацыі абавязана забяспечваць:

якасць адукацыі;

распрацоўку і зацвярджэнне ва ўстаноўленым парадку структурных элементаў навукова-метадычнага забеспячэння адпаведнай адукацыі, яго ўдасканаленне;

падбор, прыём на працу і расстаноўку кадраў, павышэнне іх кваліфікацыі;

матэрыяльна-тэхнічнае забеспячэнне адукацыйнага працэсу ў адпаведнасці з устаноўленымі санітарнымі нормамі, правіламі і гігіенічнымі нарматывамі, правіламі супрацьпажарнай бяспекі;

стварэнне бяспечных умоў пры арганізацыі адукацыйнага працэсу;

распрацоўку і прыняцце правілаў унутранага працоўнага распарадку Установы адукацыі;

маральнае і матэрыяльнае стымуляванне педагагічных і іншых работнікаў Установы адукацыі;

меры сацыяльнай абароны выхаванцаў, выкананне патрабаванняў Дэкрэта Прэзідэнта Рэспублікі Беларусь ад 24 лістапада 2006 года № 18 «Аб дадатковых мерах па дзяржаўнай абароне дзяцей у нядобранадзейных сем'ях”;

стварэнне неабходных умоў для арганізацыі харчавання і медыцынскай дапамогі выхаванцам;

 садзейнічанне ўпаўнаважаным дзяржаўным органам у правядзенні кантролю за забеспячэннем якасці адукацыі.

 Іншыя абавязкі Установы адукацыі ўстанаўліваюцца Кодэксам аб адукацыі Рэспублікі Беларусь, іншымі актамі заканадаўства, сапраўдным Статутам.

5. Правы і абавязкі ўдзельнікаў адукацыйнага працэсу

 40. Удзельнікамі адукацыйнага працэсу ва Установе адукацыі з'яўляюцца выхаванцы, педагагічныя работнікі, законныя прадстаўнікі выхаванцаў.

41. Выхаванцы маюць права на:

атрыманне адукацыі ў адпаведнасці з адукацыйнымі праграмамі;

перавод у другую ўстанову дашкольнай адукацыі ў парадку, якi ўстанаўлiваецца заканадаўствам Рэспублікі Беларусь;

навучанне па індывідуальным вучэбным плане ў межах зместу адукацыйнай праграмы;

стварэнне спецыяльных умоў для атрымання адукацыі з улікам асаблівасцей псіхафізічнага развіцця;

ахову жыцця і здароўя падчас адукацыйнага працэсу;

карыстанне навучальнымі дапаможнікамі;

атрыманне платных паслуг у сферы адукацыі;

атрыманне сацыяльна-педагагічнай і псіхалагічнай дапамогі з боку спецыялістаў Установы адукацыі;

ажыццяўленне іншых правоў у адпаведнасці з Кодэксам аб адукацыі Рэспублікі Беларусь, іншымі актамі заканадаўства.

42. Правы і абавязкі педагагічных і іншых работнікаў Установы адукацыі ўстанаўліваюцца заканадаўствам, дадзеным Статутам і іншымі лакальнымі нарматыўнымі прававымі актамі Установы адукацыі, іх працоўнымі дагаворамі (кантрактамі).

43. Педагагічныя работнікі ў адпаведнасці з заканадаўствам маюць права на:

абарону прафесійнага гонару і годнасці;

забеспячэнне ўмоў для ажыццяўлення прафесійнай дзейнасці;

творчую ініцыятыву, свабоду выбару педагагічна абгрунтаваных формаў і метадаў навучання і выхавання, навучальных выданняў і сродкаў навучання;

доступ да вучэбна-праграмнай, вучэбна-метадычнай дакументацыі, інфармацыйна-аналітычных матэрыялаў;

удзел у абнаўленні, распрацоўцы і вызначэнні структуры і зместу структурных элементаў навукова-метадычнага забеспячэння адукацыі;

удзел у навуковай, навукова-тэхнічнай, эксперыментальнай, інавацыйнай, міжнароднай дзейнасці Установы адукацыі;

удзел у кіраванні Установай адукацыі;

павышэнне кваліфікацыі; маральнае і матэрыяльнае заахвочванне за поспехі ў педагагічнай дзейнасці;

аб'яднанне ў прафесійныя саюзы, іншыя грамадскія аб'яднанні, дзейнасць якіх не супярэчыць заканадаўству;

штомесячную кампенсацыю расходаў на набыццё вучэбнай і метадычнай літаратуры ў парадку і на ўмовах, якiя вызначаюцца Урадам Рэспублiкi Беларусь.

Iншыя правы педагагічных работнікаў устанаўліваюцца заканадаўствам, устаноўчымі дакументамі і іншымі лакальнымі нарматыўнымі прававымі актамі Установы адукацыі.

 44. Педагагічныя работнікі абавязаны:

ажыццяўляць сваю дзейнасць на прафесійным узроўні, які забяспечвае рэалізацыю адукацыйных праграм,;

выконваць прававыя, маральныя і этычныя нормы; паважаць гонар і годнасць навучэнцаў і іншых удзельнікаў адукацыйнага працэсу;

павышаць свой прафесійны ўзровень, праходзіць атэстацыю;

весці здаровы лад жыцця, прапагандаваць яго сярод навучэнцаў;

выконваць спецыяльныя ўмовы, неабходныя для атрымання адукацыі асобамі з асаблівасцямі псіхафізічнага развіцця;

праходзіць папярэдні медыцынскі агляд пры паступленні на працу і перыядычныя медыцынскія агляды ў парадку, якi ўстанаўлiваецца Мiнiстэрствам аховы здароўя Рэспублiкi Беларусь.

Іншыя абавязкі педагагічных работнікаў устанаўліваюцца заканадаўствам, устаноўчымі дакументамі і іншымі лакальнымі нарматыўнымі прававымі актамі Установы адукацыі.

45. Педагагічным работнікам забараняецца выкарыстоўваць адукацыйныя і выхаваўчыя працэсы ў палітычных мэтах.

46. Да іншых работнікаў Установы адукацыi адносяцца асобы, якія ажыццяўляюць адміністрацыйна-гаспадарчыя, інжынерна-тэхнічныя, вытворчыя і іншыя дапаможныя функцыі.

Правы і абавязкі іншых работнікаў Установы адукацыі ўстанаўліваюцца заканадаўствам, сапраўдным Статутам і іншымі лакальнымі нарматыўнымі прававымі актамі Установы адукацыі, іх працоўнымі дагаворамі (кантрактамі).

47. Законныя прадстаўнікі выхаванцаў прадстаўляюць правы і законныя інтарэсы непаўналетніх, якія навучаюцца, у грамадскіх адносінах у сферы адукацыі без спецыяльных паўнамоцтваў.

Законныя прадстаўнікі выхаванцаў маюць права на:

азнаямленне з пасведчаннем аб дзяржаўнай рэгістрацыі, устаноўчымі дакументамі, а таксама з вучэбна-праграмнай дакументацыяй;

удзел у кіраванні Установай адукацыі;

абарону правоў і законных інтарэсаў выхаванцаў;

азнаямленне з ходам і зместам адукацыйнага працэсу;

атрыманне інфармацыі аб усіх відах абследаванняў (медыцынскіх, псіхалагічных, педагагічных) выхаванцаў.

Іншыя правы законных прадстаўнікоў выхаванцаў устанаўліваюцца Кодэксам аб адукацыі Рэспублікі Беларусь, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі Установы адукацыі.

48. Законныя прадстаўнікі выхаванцаў абавязаны:

забяспечваць умовы для атрымання адукацыі і развіцця выхаванцаў;

паважаць гонар і годнасць іншых удзельнікаў адукацыйнага працэсу;

выконваць патрабаванні ўстаноўчых дакументаў, правілаў унутранага распарадку Установы адукацыі.

Іншыя абавязкі законных прадстаўнікоў непаўналетніх навучэнцаў устанаўліваюцца Кодэксам аб адукацыі Рэспублікі Беларусь, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі Установы адукацыі.

6. Парадак кіравання дзейнасцю Установы адукацыі, структура і парадак фарміравання органаў кіравання і самакіравання

49. Упраўленне Установай адукацыі ажыццяўляецца ў адпаведнасці з Кодэксам аб адукацыі Рэспублікі Беларусь, Палажэннем аб установе дашкольнай адукацыі, іншымі актамі заканадаўства, Статутам Установы адукацыі і будуецца на спалучэнні прынцыпаў адзінаначалля і самакіравання.

50. Непасрэднае кіраўніцтва Установай адукацыі ажыццяўляе ягозагадчык**,** які прызначаецца на пасаду і вызваляецца ад пасады ў парадку, устаноўленым Кодэксам і іншымі заканадаўчымі актамі.

51. Загадчык Установы адукацыі прызначаецца на пасаду і вызваляецца ад пасады яго Заснавальнікам.

52. Загадчык Установы адукацыі дзейнічае ад імя Установы адукацыі і нясе адказнасць за вынікі яе дзейнасці, выдае загады, заключае дагаворы, ажыццяўляе прыём і звальненне работнікаў, зацвярджае іх службовыя (рабочыя) інструкцыі.

53. Загадчык мае права:

распараджацца маёмасцю Установы адукацыі ў адпаведнасці з заканадаўствам Рэспублікі Беларусь;

ажыццяўляць залічэнне, перавод і адлічэнне выхаванцаў;

зацвярджаць палажэнні, якія рэгламентуюць дзейнасць Установы адукацыі ў адпаведнасці з гэтым Статутам і заканадаўчымі актамі;

даваць указанні, абавязковыя для ўсіх работнікаў;

набываць, арандаваць, заказваць неабходнае Установе адукацыі абсталяванне і іншыя матэрыяльныя рэсурсы ў любых прадпрыемствах, арганізацыях па безнаяўным або наяўным разліку па ўзгадненні з Органам кіравання;

заключаць дагаворы з законнымі прадстаўнікамі па аказанні Установе адукацыі паслуг выхаванцам.

54. Аплата працы загадчыка, у тым ліку яго заахвочванне за вынікі работы, ажыццяўляецца ў парадку, вызначаным заканадаўствам Рэспублікі Беларусь.

55. Загадчык Установы адукацыі ў дзейнасці па кіраванні Установай адукацыі ўзаемадзейнічае з органамі самакіравання Установы адукацыі.

56. Асноўным органам самакіравання Установы адукацыі з'яўляецца савет, які ўзначальвае загадчык.

57. Агульная колькасць членаў савета Установы адукацыі складае 8 чалавек:

25% (2 чалавекі) - законныя прадстаўнікі выхаванцаў;

75% (6 чалавек) - прадстаўнікі педагагічных і іншых работнікаў Установы адукацыі, іншых арганізацый.

58. Законныя прадстаўнікі выхаванцаў Установы адукацыі абіраюцца адкрытым галасаваннем на агульным бацькоўскім сходзе.

Прадстаўнікі педагагічных і іншых работнікаў Установы адукацыі абіраюцца адкрытым галасаваннем на сходзе працоўнага калектыву.

59. Персанальны склад савета зацвярджаецца загадам загадчыка Установы адукацыі.

60. Тэрмін паўнамоцтваў савета складае 3 гады.

61. Кампетэнцыя і арганізацыя дзейнасці савета Установы адукацыi вызначаюцца Кодэксам Рэспублікі Беларусь аб адукацыі, Палажэннем аб савеце ўстановы адукацыі, зацверджаным Міністэрствам адукацыі Рэспублікі Беларусь, дадзеным Статутам.

62. Ва Установе адукацыі ствараецца педагагічны савет.

63. Педагагічны савет ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Палажэннем аб педагагічным савеце ўстановы дашкольнай адукацыі, зацверджаным пастановай Міністэрства адукацыі Рэспублікі Беларусь, дадзеным Статутам.

  64. Ва Установе адукацыі можа стварацца апякунскi савет з мэтай аказання садзейнічання ў забеспячэнні дзейнасці і развіцця Установы адукацыі.

65. Рашэнне аб стварэнні апякунскага савета прымаецца ініцыятыўнай групай, у склад якой могуць уваходзіць законныя прадстаўнікі навучэнцаў, педагагічныя работнікі, прадстаўнікі грамадскіх аб'яднанняў і іншых арганізацый, іншыя асобы.

66. Вышэйшым органам кіравання апякунскага савета з'яўляецца агульны сход. Узначальвае агульны сход апякунскага савета старшыня апякунскага савета, які выбіраецца на 3 гады.

Агульныя сходы праводзяцца па меры неабходнасці, але не радзей за адзін раз у паўгоддзе.

67. Дзейнасць апякунскага савета можа быць спыненая па ініцыятыве і (або) рашэнні агульнага сходу апякунскага савета.

68. Рашэнне аб уключэнні ў склад апякунскага савета прымаецца агульным сходам апякунскага савета.

69. Пры выхадзе ці выключэнні з членаў апякунскага савета добраахвотныя ўзносы не вяртаюцца.

70. Фінансавыя сродкі апякунскага савета фарміруюцца з добраахвотных узносаў і іншых крыніц, не забароненых заканадаўствам, якiя залiчваюцца на бягучы (разліковы) рахунак па ўліку пазабюджэтных сродкаў Установы адукацыі, і выкарыстоўваюцца па мэтавым прызначэнні ў адпаведнасці з рашэннем апякунскага савета.

71. Апякунскі савет арганізуе сваю работу ў адпаведнасці з Кодэксам Рэспублікі Беларусь аб адукацыі, Палажэннем аб апякунскiм савете ўстановы адукацыі, зацверджаным Міністэрствам адукацыі Рэспублікі Беларусь, сапраўдным Статутам.

72. Ва Установе адукацыі можа стварацца бацькоўскі камітэт. Бацькоўскі камітэт Установы адукацыі фарміруецца з членаў бацькоўскіх камітэтаў груп.

73. У бацькоўскі камітэт абіраюцца законныя прадстаўнікі выхаванцаў па іх жаданні ці па прапанове большасці ўдзельнікаў сходу.

74. Бацькоўскі камітэт абіраецца на бацькоўскім сходзе (далей - сход) у пачатку навучальнага года тэрмінам на адзін год.

Колькасны склад бацькоўскага камітэта вызначаецца на сходзе з улікам спісачнага складу выхаванцаў Установы адукацыі.

75. Старшыня, намеснік старшыні бацькоўскага камітэта і сакратар выбіраюцца з ліку выбраных членаў бацькоўскага камітэта на першым пасяджэнні камітэта.

76. Непасрэднае кіраўніцтва дзейнасцю бацькоўскага камітэта ажыццяўляе старшыня бацькоўскага камітэта, а ў выпадку яго адсутнасці - намеснік старшыні бацькоўскага камітэта або ўпаўнаважаная iм асоба.

77. Бацькоўскі камітэт ажыццяўляе сваю дзейнасць у адпаведнасці з заканадаўствам Рэспублікі Беларусь, Палажэннем аб бацькоўскім камітэце ўстановы дашкольнай адукацыі, зацверджаным Міністэрствам адукацыі Рэспублікі Беларусь, іншымі актамі заканадаўства, сапраўдным Статутам.

7. Парадак фарміравання структуры Установы адукацыі

  78. Установа можа мець у сваёй структуры структурныя падраздзяленні ў адпаведнасці са сваімі задачамі і функцыямі.

Да структурных падраздзяленняў Установы адукацыі можа адносіцца рэсурсны цэнтр, пункт карэкцыйна-педагагічнай дапамогі, іншыя структурныя падраздзяленні.

79. Структура Установы адукацыі фарміруецца ў адпаведнасці з заканадаўствам Рэспублікі Беларусь і сапраўдным Статутам.

8. Парадак фарміравання штатаў і аплата працы работнікаў Установы адукацыі

80. Штатны расклад Установы адукацыі распрацоўваецца і зацвярджаецца на падставе тыпавых штатных нарматываў, зацверджаных Міністэрствам адукацыі, у межах сродкаў, выдзеленых на аплату працы.

81. Працоўныя адносіны работнікаў Установы рэгулююцца працоўнымі дагаворамі (кантрактамі), якія заключаюцца ў адпаведнасці з працоўным заканадаўствам, калектыўным дагаворам і правіламі ўнутранага працоўнага распарадку.

Прыём на работу ва Установу педагагічных і іншых работнікаў ажыццяўляе загадчык.

82. На педагагічную работу прымаюцца асобы, якія маюць педагагічную адукацыю з прадстаўленнем адпаведных пацвярджаючых дакументаў. Кваліфікацыйныя патрабаванні да педагагічных работнікаў вызначаюцца адпаведнымі кваліфікацыйнымі характарыстыкамі.

Педагагічную дзейнасць не могуць ажыццяўляць асобы, пазбаўленыя займацца педагагічнай дзейнасцю, якія маюць судзімасць, прызнаныя недзеяздольнымі ці абмежавана дзеяздольнымі, якія не маюць права займацца педагагічнай дзейнасцю ў выпадках, прадугледжаных заканадаўчымі актамі.

83. Аплата працы работнікаў Установы адукацыі ажыццяўляецца ў адпаведнасці з дзеючым заканадаўствам і дзеючымі ва Установе адукацыі палажэннямі аб матэрыяльным стымуляванні работнікаў.

84. Атэстацыя педагагічных работнікаў Установы ажыццяўляецца ў парадку, які вызначаны Міністэрствам адукацыі Рэспублікі Беларусь.

9. Крыніцы і парадак фарміравання маёмасці Установы адукацыі і яе фінансаванне

85. За Установай адукацыі замацоўваецца маёмасць на правах аператыўнага кіравання і ажыццяўляецца фінансаванне яе дзейнасці ў парадку, устаноўленым заканадаўствам Рэспублiкi Беларусь.

86. Установа адукацыі валодае, карыстаецца і распараджаецца замацаванай за ёй маёмасцю ў адпаведнасці з яе прызначэннем, сваімі статутнымі мэтамі, заканадаўствам Рэспублікі Беларусь.

87. Установа адукацыі нясе адказнасць за цэласнасць і эфектыўнае выкарыстанне замацаванай за ёй маёмасцю.

88. Матэрыяльна-тэхнічная база Установы адукацыі ўключае будынкі, збудаванні, зямельныя ўчасткі, камунікацыі, інвентар, абсталяванне і іншае.

89. Патрабаванні да матэрыяльна-тэхнічнай базы Установы адукацыi вызначаюцца адпаведнымі будаўнічымі і санітарна-гігіенічнымі нормамі і правіламі, а таксама пералікам сродкаў выхавання, навучання, абсталявання Установы адукацыі, у тым ліку карэкцыйнага, вучэбна-наглядных дапаможнікаў, цацак, вучэбна-метадычнай, мастацкай і іншай літаратуры.

90. Крыніцамі фарміравання маёмасці Установы адукацыі з'яўляюцца:

бюджэтныя сродкі;

сродкі, атрыманыя ад аказання платных адукацыйных паслуг;

бязвыплатныя і дабрачынныя ўзносы;

ахвяраванні арганізацый і фізічных асоб, у тым ліку замежных;

іншыя крыніцы, не забароненыя заканадаўствам Рэспублікі Беларусь.

91. Фінансаванне Установы адукацыі ажыццяўляецца за кошт сродкаў раённага (мясцовага) бюджэту, сродкаў заснавальнікаў, сродкаў, атрыманых ад дзейнасці, якая прыносіць даходы, бязвыплатнай (спонсарскай) дапамогі юрыдычных асоб, індывідуальных прадпрымальнікаў і іншых крыніц, не забароненых заканадаўствам.

Фінансаванне Установы адукацыі ажыццяўляецца з улікам дзяржаўных мінімальных сацыяльных стандартаў у галіне адукацыі, рэалізацыі праграмы развіцця дашкольнай адукацыі.

92. Установа адукацыi не мае права без згоды Заснавальніка адчужаць ці іншым спосабам распараджацца замацаванай за ёй маёмасцю.

93. Установа адукацыі можа ажыццяўляць платную адукацыйную дзейнасць па аказанні дадатковых адукацыйных паслуг, якія не фінансуюцца з бюджэту.

Кошт дадатковых адукацыйных паслуг вызначаецца ў адпаведнасці з заканадаўствам з улікам эканамічна абгрунтаваных затрат, неабходных для іх аказання, і зацвярджаецца Заснавальнікам.

94. Грашовыя сродкі, атрыманыя ў выніку ажыццяўлення гаспадарчай дзейнасці, у тым ліку аказання платных паслуг, паступаюць у самастойнае распараджэнне Установы адукацыі, улічваюцца і расходуюцца па каштарысах, зацверджаных у адпаведнасці з заканадаўствам Рэспублікі Беларусь.

95. Умацаванне, абнаўленне і развіццё матэрыяльна-тэхнічнай базы Установы адукацыі ажыццяўляецца за кошт бюджэтных сродкаў, а таксама сродкаў, атрыманых у выніку аказання пазабюджэтнай дзейнасці, платных адукацыйных паслуг, добраахвотных ахвяраванняў арганізацый, фізічных і юрыдычных асоб, іншых відаў дзейнасці, якія не супярэчаць заканадаўству Рэспублікі Беларусь.

10. Улік, справаздачнасць, парадак кантролю за дзейнасцю Установы адукацыі

96. Установа ажыццяўляе і прадстаўляе статыстычную і іншую справаздачнасць ва ўстаноўленым парадку, а таксама аператыўную інфармацыю аб выніках фінансава-гаспадарчай дзейнасці Заснавальніку.

97. За непрадстаўленне і (або) скажэнне справаздачнасці, парушэнне тэрмінаў яе прадстаўлення службовыя асобы Установы адукацыі нясуць устаноўленую заканадаўствам адказнасць.

Вядзенне бухгалтарскага ўліку ажыццяўляецца цэнтралізаванай бухгалтэрыяй аддзела адукацыі, спорту і турызму Стаўбцоўскага раённага выканаўчага камітэта на дагаворных пачатках.

Установа вядзе архіўную справу і справаводства ў парадку, вызначаным заканадаўствам Рэспублікі Беларусь.

98. Кантроль за дзейнасцю Установы адукацыі ажыццяўляецца Заснавальнікам і ўпаўнаважанымі дзяржаўнымі органамі.

Рэвізіі фінансава-гаспадарчай дзейнасці Установы адукацыі праводзяцца ў парадку, устаноўленым заканадаўствам.

99. Дзяржаўныя органы, упаўнаважаныя ажыццяўляць кантроль за забеспячэннем якасці адукацыі, ажыццяўляюць дзейнасць па праверцы адпаведнасці адукацыі адукацыйнаму стандарту, вучэбна-праграмнай дакументацыі адукацыйных праграм, адукацыйнай дзейнасці патрабаванням заканадаўства.

100. Установа адукацыі ажыццяўляе комплексны аналіз адукацыйнай дзейнасці, які ўключае самаправерку, самаацэнку адукацыйнай дзейнасці (самакантроль за забеспячэннем якасці адукацыі).

Парадак і перыядычнасць правядзення самакантролю за забеспячэннем якасці адукацыі вызначаюцца кіраўніком Установы адукацыі.

11. Парадак рэарганізацыі і ліквідацыі Установы адукацыі

101. Рэарганізацыя і ліквідацыя Установы адукацыі ажыццяўляецца ў адпаведнасці з заканадаўствам Рэспублікі Беларусь.

102. Рашэнне аб ліквідацыі Установы адукацыі прымаецца Заснавальнікам.

103. У выпадку спынення дзейнасці Установы адукацыі, Заснавальнік прымае меры па пераводзе выхаванцаў са згоды законных прадстаўнікоў выхаванцаў у iншыя ўстановы адукацыi, якія рэалізуюць адпаведныя адукацыйныя праграмы, у парадку, прадугледжаным дзеючым заканадаўствам.